Зеленодольск муниципаль районы Советының

 2006 нчы елның 15 нче декабрендәге
 120 нче номерлы карарына 1 нче номерлы кушымта

**ТАТАРСТАН РЕСПУБЛИКАСЫ**

**ЗЕЛЕНОДОЛЬСК МУНИЦИПАЛЬ РАЙОН ГЕРБЫ ТУРЫНДА**

**НИГЕЗЛӘМӘ**

Әлеге Нигезләмә белән Татарстан Республикасы Зеленодольск муниципаль районы гербы, аның сурәте һәм рәсми рәвештә куллану тәртибе билгеләнә.

1. **Гомуми нигезләмәләр**
	1. Татарстан Республикасы Зеленодольск муниципаль районының гербы (аннан соң - Зеленодольск муниципаль районы гербы) кагыйдәләргә, геральдик традицияләргә нигезләнеп төзелгән, тарихи, мәдәни, социаль-икътисади, милли, җирле традицияләрне чагылдыра.

1.2. Герб турында Нигезләмә һәм Зеленодольск муниципаль районы гербының рәсемнәре күптөсле, бертөсле, бертөсле төсләрне билгеләү өчен шартлы рәвештә штриховка кулланып, төрле вариантларда Татарстан Республикасы Зеленодольск муниципаль районы Советы аппаратында саклана һәм барлык кызыксынучылар аны карый ала.

1. **Зеленодольск муниципаль районы гербының статусы**
	1. Зеленодольск муниципаль районы гербы Татарстан Республикасы Зеленодольск муниципаль районының рәсми символы булып тора.
	2. Зеленодольск муниципаль районы гербы Россия Федерациясе Дәүләт геральдик регистрына һәм Татарстан Республикасы Геральдик регистырына кертелергә тиеш.
2. **Зеленодольск муниципаль районы гербы символикасының геральдик тасвирламасы һәм нигезләнүе**

3.1. Зеленодольск муниципаль районы гербының геральдик тасвирламасы чагылдыра:

«Яшел җирлектә аксыл-зәңгәр кырыйлы, көмеш билбау белән әйләндерелгән һәм шул ук металл белән нәзек кенә төгәлләнгән, таяк урынына чүкеч булган, еланнар белән әйләндереп алынган алтын кадуцейлы, көмеш җилкәнле алтын көймә; кадуцейның бөтен кисәкләре кызыл контурлар белән нәзек кенә камалган».

3.2. Зеленодольск муниципаль районы гербы символикасының нигезләнүе:

Гербның төп фигурасы - ладья (көймә) районның төп икътисади тармагы булган суднолар төзелешен символик рәвештә чагылдыра. Зеленодольск шәһәрендә
А.М. Горький исемендәге суднолар төзү заводы урнашкан.

Җилкәндәге чүкеч рәсеме районның әйдәп баручы сәнәгать предприятиесе ”Серго” исемендәге заводны (ПОЗИС) символлаштыра.

Кадуцей (бу очракта, еланнар белән әйләндереп алынган чүкеч) уңышлы сәүдә символы булып тора.

Калкандагы яшел төс районның исеменә ишарә итә һәм гербны популярлаштыра. Шулай ук яшел төс - табигать, сәламәтлек, экология, тормыш үсеше символы.

Аксыл-зәңгәр (зәңгәр төс) - районның хуҗалык тормышында мөһим роль уйнаучы Иделне символлаштыра.

Көмеш каеш аллегорик рәвештә районны кисеп үтүче Мәскәү-Казан (М7) трассасын белдерә. Көмеш, шулай ук, чисталык, камиллек, тынычлык, иминлек символы булып тора.

Аксыл-зәңгәр - намуслылык, вөҗданлылык, рухилык символы.

Алтын-уңыш, байлык, тотрыклылык, хөрмәт символы.

Куе кызыл (кызыл төс) - хезмәт, көч, батырлык, матурлык символы.

3.3.Авторлар төркеме:

гербның идеясе: Михаил Деркунский (Каменск-Шахтинский), Сергей Когогин (Зеленодольск шәһәре).

Геральдик эш Татарстан Республикасы Президенты карамагындагы Геральдик совет һәм Россия Геральдик Союзы катнашындагы составта эшләнде:
 Рамил Хәйретдинов (Казан), Радик Салихов (Казан), Илнур Миңнуллин (Казан), Константин Мочёнов (Химки), Вячеслав Мишин (Химки), Кирилл Переходенко (Конаково), Оксана Афанасьева(Мәскәү).

**4. Зеленодольск муниципаль районы гербын яңадан күчерү тәртибе**

4.1. Зеленодольск муниципаль районы гербын яңадан күчерү, аның размерына һәм техник эшләнешенә бәйсез рәвештә төп Нигезләмәнең 3 нче маддәсендәге 3.1. пунктында китерелгән геральдик күренешенә тәңгәл килергә тиеш. Зеленодольск муниципаль районы гербын ясауда күптөсле, бертөсле, бертөсле төсләрне билгеләү өчен шартлы рәвештә штриховка кулланып, төрле вариантларда куллану рөхсәт ителә. Герб рәсемен бозу, геральдик рөхсәт ителгән нормадагы композицияне яки төсне үзгәрткән өчен бозучы җаваплы.

Герб рәсемен, яки композицияләрне яки төсләрне үзгәртү геральдик чикләрдән тайпылса, җаваплылыкны үзгәртүләр һәм үзгәрешләр җибәргән башкаручы ала.

**5. Зеленодольск муниципаль районы гербын**

**рәсми куллану тәртибе**

5.1. Зеленодольск муниципаль районы гербы:

- җирле үзидарә органнары; муниципаль милектә булган предприятие, учреждение, оешма биналарының фасадларында;

- җирле үзидарә органнарының, җирле үзидарәнең сайланулы вазыйфаи затларының эш кабинетларында; муниципаль милектә булган предприятиеләрнең, учреждениеләрнең, оешмаларның утырыш залларында;

- Зеленодольск муниципаль районы территориясенә керә торган юл күрсәткечләрендә урнаштырыла.

5.2. Зеленодольск муниципаль районы гербы:

- Зеленодольск муниципаль районы башлыгы, җирле үзидарәнең башка сайланулы вазыйфаи затларының бланкларында;

- җирле үзидарәнең вәкиллекле һәм башка органнары бланкаларында;

- муниципаль милектә булган предприятиеләр, учреждениеләр, оешмалар җитәкчеләренең бланкаларында;

- җирле үзидарә органнарының норматив хокукый актлары һәм җирле үзидарәнең вазифаи затлары бланкаларында;

- җирле үзидарә органнарының, муниципаль милектә булган предприятиеләрнең, учреждениеләрнең, оешмаларның рәсми басмаларында урнаштырыла.

 5.3. Зеленодольск муниципаль районы гербы җирле үзидарә органнары вазифаларында хезмәт итүчеләрнең, муниципаль хезмәткәрләрнең, җирле үзидарә вәкиллекле органнары депутатларының, җирле үзидарәнең башка органнары әгъзаларының, муниципаль милектә булган предприятие, учреждение, оешма хезмәткәрләренең таныклыкларына төшерелә.

Зеленодольск муниципаль районы гербы җирле үзидарә органнарының; муниципаль милектә булган предприятиеләрнең, учреждениеләрнең һәм оешмаларның мөһерләрендә урнаша.

5.4 Зеленодольск муниципаль район гербы:

- Зеленодольск муниципаль районы башлыгының аеру билгеләрендә, бүләкләрендә;

- җирле үзидарәнең вәкиллекле органнарының аеру билгеләрендә, бүләкләрендә;

- муниципаль милектә булган транспорт чараларында урнаша ала.

Зеленодольск муниципаль районы гербының урнашуы:

- Зеленодольск муниципаль районының массакүләм матбугат чаралары басмаларында, туган якны өйрәнү басмаларында;

- җирле үзидарә органнары вазифаи затларының визит карточкаларында, чакыру кәгазьләрендә, грамоталарында, шулай ук, тамаша чаралары оештыру вакытында, билгеләр, эмблемалар, башка символика ясау өчен геральдик нигезе буларак файдалануга рөхсәт ителә.

5.5 Зеленодольск муниципаль районы һәм Татарстан Республикасы гербларын берьюлы урнаштырганда, Зеленодольск муниципаль районы гербы Татарстан Республикасы гербыннан уң яккарак куела(аларга йөз белән караганда).

Россия Федерациясе Дәүләт гербын һәм Зеленодольск муниципаль районы гербын бер үк вакытта урнаштырганда, Россия Федерациясе гербы сул якка куела (аларга йөз белән караганда).

Җөп санлы гербларны бер үк вакытта урнаштырганда (икедән күбрәк булмаганда), Россия Федерациясе Дәүләт гербы үзәктән сулдарак урнаша (аларга йөз белән караганда). Россия Федерациясе Дәүләт гербының уң ягында Татарстан Республикасының гербы урнаштырыла, Россия Федерациясе Дәүләт гербының сул ягында Зеленодольск муниципаль районы гербы урнаштырыла; Татарстан Республикасы гербының уң ягында башка муниципаль берләшмәнең, җәмәгать оешмасының яки предприятиеләрнең, учреждениеләрнең һәм оешмаларның гербы урнаштырыла.

5.6 Россия Федерациясе Дәүләт гербын, Татарстан Республикасы һәм Зеленодольск муниципаль районы гербларын берьюлы урнаштырганда, Россия Федерациясе Дәүләт гербы үзәктә урнаштырыла. Россия Федерациясе Дәүләт гербының сул ягында Татарстан Республикасының гербы урнаштырыла, Россия Федерациясе Дәүләт гербының уң ягында Зеленодольск муниципаль районы гербы урнаштырыла (аларга йөз белән караганда).

Так санлы гербларны берьюлы урнаштырганда (өчтән күбрәк булмаганда), Россия Федерациясе Дәүләт гербы үзәктә урнаша (аларга йөз белән караганда).

5.7. Зеленодольск муниципаль районы гербының үлчәме Россия Федерациясе Дәүләт гербыннан, Татарстан Республикасы гербыннан, Россия Федерациясенең башка субъект гербларыннан артмаска тиеш, ә урнашу биеклеге Россия Федерациясе Дәүләт гербыннан, Татарстан Республикасы гербыннан, Россия Федерациясенең башка субъект гербларыннан узмаска тиеш.

5.8. Зеленодольск муниципаль районы гербы рәсеме булган бланкларны, мөһерләрне һәм башка күчерү кулланмаларында ясау, файдалану, саклау һәм юкка чыгару тәртибе Зеленодольск муниципаль районы җирле үзидарә органнары белән билгеләнә.

**6. Муниципаль милектә булмаган предприятиеләр, учреждениеләр һәм оешмалар, шулай ук физик затлар тарафыннан**

**Зеленодольск муниципаль районы гербының куллану тәртибе**

6.1 Муниципаль милектә булмаган предприятиеләр, учреждениеләр һәм оешмалар, шулай ук физик затлар тарафыннан Зеленодольск муниципаль районы гербын куллану тәртибе килешү нигезендә төзелә.

6.2 Зеленодольск муниципаль районы гербын куллануның башка очраклары җирле үзидарә органнарының һәм җирле үзидарә вазифаи затларының норматив хокукый актлары белән билгеләнә.

**7. Нигезләмәнең тәртибен бозган өчен җаваплылык**

7.1 Зеленодольск муниципаль районы гербын әлеге Нигезләмәнең тәртибен бозып куллану, шулай ук Зеленодольск муниципаль районы гербын мәсхәрә итү Россия Федерациясе кануннары нигезендә жаваплылыкка тартыла.

**8. Йомгаклау нигезләмәләре**

8.1 Зеленодольск муниципаль районы гербының составына (сурәтенә) нинди дә үзгәрешләр һәм өстәмәләр кертү, шулай ук Татарстан Ресубликасының рәсми символлары элементларын кертү бары тик Россия Федерациясе кануннары, Татарстан Республикасының норматив хокукый актлары нигезендә рөхсәт ителә. Бу үзгәрешләрне шушы нигезләмәнең 3 нче маддәсен үзгәртү юлы белән генә кертеп була.

8.2 Зеленодольск муниципаль районы гербын куллану хокукы Зеленодольск муниципаль районы җирле үзидарә органнарына бирелә.

8.3 Зеленодольск муниципаль районы гербының җирле үзидарә вәкаләтле органы белән расланган вакытыннан бирле 1993 елның 9 июлендәге 5351-1 номерлы Россия Федерациясенең “Авторлык хокукы һәм катнаш хокуклар турында” кануны нигезендә авторлык хокукы сакланмый.

8.4 Әлеге Нигезләмәнең таләпләре үтәлешен контрольдә тоту Татарстан Республикасы Зеленодольск муниципаль районы Советы аппараты җитәкчесенә йөкләнә.

8.5 Шушы нигезләмә аны рәсми бастырып чыгару көненнән үз көченә керә.